Amerika se bewyse glo “onoortuigend”Vladimir Putin, president van Rusland Vladimir Putin, president van Rusland, se woordvoerder het gesê Amerika moet wag vir die verslag van ondersoekbeamptes van die Verenigde Nasies oor die beweerde gebruik van chemiese wapens in Sirië voordat hulle militêr optree. Dmitry Peskov het gesê Amerika se bewyse van die chemiese aanval is “nie oortuigend nie” en hy doen ‘n beroep op Washington om vir die uitslag van die verslag te wag. Hy dring daarop aan dat die sekuriteitsraad van die Verenigde Nasies die enigste liggaam is wat die gebruik van mag kan goedkeur. Rusland is die enigste beskermer en vriend van Bashar al-Assad, president van Sirië, en maak van sy vetoreg by die sekuriteitsraad gebruik om verskeie resolusies te keer wat sanksies teen dié regime wil instel.